《奉和重适阳关》
南北朝·李昶

衔悲向玉关，垂泪上瑶台。舞阁悬新网，歌梁积故埃。

紫庭生绿悬，丹墀染碧苔。金扉昼常掩，珠帘夜暗开。

方池含水思，芳树结风哀。行雨归将绝，朝云去不回。

独有西陵上，松声薄暮来。

作者简介：（516—565）北周顿丘临黄人，小名那。李彪孙。幼能属文，谒宇文泰，泰奇之，令入太学。后累官黄门侍郎，封临黄县伯。甚为宇文泰信任，兵马处分，专以委之，诏册文笔，皆昶所作。武帝时官御正中大夫，进爵为公，出为昌州刺史。